Diari Oficial de la Generalitat Valenciana


Sumari del DOGV 9928, del 03-09-2024 (2024/8742)

ANUNCI de consulta pública prèvia del projecte d'orde de la Conselleria d'Educació, Cultura, Universitats i Ocupació per la qual es deroga l'Orde 29/2016, de 17 de juny, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions dirigides a les associacions de mares i pares d'alumnes, associacions d'alumnes, les seues federacions i confederacions.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9928

Data del DOGV
:   03-09-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/8742

CVE
:   VJIV-M-8111-0098

Data del document
:   28-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Anunci

S'iniciarà la tramitació de l'elaboració de l'orde de bases de la Conselleria d'Educació, Cultura, Universitats i Ocupació de derogació de l'Orde 29/2016, de 17 de juny, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions dirigides a les associacions de mares i pares d'alumnes, associacions d'alumnes, les seues federacions i confederacions.

D'acord amb el que es disposa en l'article 133 de la Llei 39/2015, d'1 d'octubre, del procediment administratiu comú de les administracions públiques, i en els articles 14 i 15 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, amb caràcter previ a l'elaboració d'un projecte o avantprojecte de llei o de reglament, s'oferirà a la ciutadania informació sobre els antecedents, els problemes que es pretenen solucionar amb la nova regulació, la necessitat i oportunitat de la seua aprovació, els objectius, les possibles solucions alternatives, i tota la informació que puga ajudar la ciutadania a formar-se una opinió sobre la problemàtica en qüestió.

Amb l'objectiu de reforçar i garantir la participació ciutadana en el procediment d'elaboració del projecte normatiu abans mencionat, es convida la ciutadania i les entitats més representatives potencialment afectades per la futura norma a fer aportacions sobre el contingut i abast d'esta norma, els problemes que pretén solucionar, els seus objectius i les possibles mesures i instruments que hauria d'incorporar.

Per això, i d'acord amb el que s'establix en l'article 165 de la Llei 1/2015, de 6 de febrer, de la Generalitat, d'hisenda pública, del sector instrumental i de subvencions, modificat per l'article 87.3 del Decret llei 7/2024, de 9 de juliol, del Consell, de simplificació administrativa de la Generalitat,  que establix que tots els tràmits per a l'elaboració de les bases reguladores de concessió de subvencions seran evacuats per via d'urgència, en atenció a la seua especial naturalesa, es concedix un termini de deu dies naturals a comptar del dia hàbil següent de la publicació del present anunci en el *Diari Oficial de la Generalitat Valenciana*, perquè les persones i les organitzacions potencialment afectades, en consideració a l'impacte que puga tindre, formulen les al·legacions, observacions o suggeriments que estimen pertinents a través del portal de participació ciutadana de la Generalitat.

La informació pot consultar-se en el portal de participació de la Generalitat <https://gvaparticipa.gva.es>.

  

València, 28 d'agost de 2024

María del Rosario Escrig Llinares

Directora general d’Innovació i Inclusió Educativa